ITD บวก 1.25% เก็งเซ็นโครงการทวายเฟสแรกก.ค.นี้-งานประมูลภาครัฐเพิ่ม H2/58
ITD บวก 1.25% เก็งเซ็นโครงการทวายเฟสแรกก.ค.นี้-งานประมูลภาครัฐเพิ่ม H2/58
23 มิ.ย. 2558

ผู้สื่อข่าวรายงานว่า บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 10.29 น. อยู่ที่ระดับ 8.10 บาท บวก 0.10 บาท หรือ 1.25% ด้วยมูลค่าซื้อขาย 168.64 ล้านบาท

บล.ฟันันเซีย ไซรัส ระบุในบทวิเคราะห์ฯวันนี้ (23 มิ.ย.) ว่า ราคาหุ้น ITD ขยับราคาเป้าหมายปีนี้ขึ้นเล็กน้อยเป็น 8.30 บาทจากเดิม 8.10 บาท จากการปรับ PBV ขึ้นเป็น 3 เท่า (+1.5 STD) จากเดิม 2.8 เท่า (+1 STD) ให้สอดคล้องกับการปรับประมาณการกำไรปกติปี 58-59 ขึ้น 17.7% และ 14.7% ตามลำดับ จากการปรับเพิ่มรายได้ก่อสร้างและลดค่าใช้จ่ายขายและบริหาร
นอกจากนั้น ยังคาดว่าจะมีการประมูลภาครัฐมากขึ้นในช่วง 2H15 และ ITD น่าจะได้งานเข้ามาเสริม Backlog ที่มีอยู่ 2.34 แสนล้านบาท (รอเซ็นสัญญาอีก 4.78 พันล้านบาท)
แม้คำแนะนำจะเป็น”ถือ”แต่ประเด็นการลงนามสัญญาโครงการทวายเฟสแรกระหว่างรัฐบาลเมียนมาร์กับกลุ่ม ITD-ROJNA ที่คาดว่าจะเกิดขึ้นในเดือน ก.ค. นี้น่าจะเปิดโอกาสให้เก็งกำไรได้